b"\n_START_ARTICLE_\nI Can't Stop Loving You (Don Gibsons sang)\n_START_PARAGRAPH_\n\xc2\xabI Can't Stop Loving You\xc2\xbb er en amerikansk popul\xc3\xa6rmusikksang, skrevet av countrysangeren, l\xc3\xa5tskriveren og musikeren Don Gibson. Han spilte den inn som B-siden til \xc2\xabOh Lonesome Me\xc2\xbb for RCA Victor Records 30. desember 1957._NEWLINE_Sangen ble ogs\xc3\xa5 spilt inn av Ray Charles i United Recording Studios, Hollywood, 15. februar 1962, utgitt p\xc3\xa5 singlen ABC-Paramount 45-10330 og var med p\xc3\xa5 det banebrytende albumet Modern Sounds of Country Music fra 1962. Produsenter var Ray Charles og Sid Feller._NEWLINE_Ike & Tina Turner spilte inn sangen og ga den ut p\xc3\xa5 albumet Live! The Ike & Tina Turner Show i 1965. I 1967 spilte de den inn igjen og ga den ut p\xc3\xa5 albumet Ike & Tina Turner's Festival Of Live Performances._NEWLINE_Den er rangert som nummer 161 p\xc3\xa5 Rolling Stones liste over The 500 Greatest Songs of All Time og som nummer 49 p\xc3\xa5 CMTs 100 Greatest Songs in Country Music.\n_START_SECTION_\nNorsk versjon\n_START_PARAGRAPH_\nBenny Borg har skrevet en norsk tekst. P\xc3\xa5 norsk b\xc3\xa6rer den tittelen \xc2\xabVi trenger kj\xc3\xa6rlighet\xc2\xbb. Borg har spilt inn sangen. Den ble utgitt p\xc3\xa5 LP-platen Benny Borg synger Elvis (Troll TMLP 511) i 1980.\n_START_SECTION_\nP\xc3\xa5 film\n_START_PARAGRAPH_\nRay Charles' versjon finnes p\xc3\xa5 soundtracket til den japanske animefilmen Metoroporisu (2001), hvor den ble brukt istedenfor lydeffekter i filmens sluttscene."